Podmienky obstarávania (porealizačné zameranie)
Vyhotovenie geodetickej časti dokumentácie skutočného vyhotovenia stavby (porealizačné zameranie stavby).
1) Polohový a výškový súradnicový systém:
a. štátny súradnicový systém Jednotnej trigonometrickej siete katastrálnej v realizácii JTSK – „S-JTSK (JTSK)“
b. štátny výškový systém Balt po vyrovnaní – „Bpv“

2) Mierka zobrazenia: 1:500

3) Presnosť merania podrobných bodov:
Tretia trieda presnosti, v zmysle smernice STN 01 3410
4) Právne a technické predpisy:
· Zákon NR SR č. 215/1995 Z.z. o geodézii a kartografii,
· Vyhláška ÚGKK SR č. 75/2011 Z.z., ktorou sa mení a dopĺňa Vyhláška ÚGKK SR č. 300/2009 Z.z., ktorou sa vykonáva zákon NR SR č. 215/1995 Z.z. o geodézii a kartografii v znení neskorších predpisov,
· STN 01 3410 Mapy veľkých mierok. Základné a účelové mapy,
· STN 01 3411 Mapy veľkých mierok. Kreslenie a značky,

1) Obsah výsledného elaborátu:
a. Zákres zamerania predmetných objektov geodetickej časti dokumentácie skutočného vyhotovenia stavby (porealizačné zameranie stavby) vrátane terénnych úprav a priebehu podzemných inžinierskych sietí v súborových formátoch DGN alebo DWG.
b. Zoznam súradníc meraných bodov v určenom polohovom a výškovom súradnicovom systéme v súborovom formáte ASCII alebo Unicode
c. Digitálna tlač geodetickej časti dokumentácie skutočného vyhotovenia stavby v súborovom formáte PDF vrátane technickej správy
d. Analógová tlač geodetickej časti dokumentácie skutočného vyhotovenia stavby vrátane technickej správy
e. Požadované práce v zmysle § 6 Zákona NR SR č. 215/1995 Z.z. o geodézii a kartografii, patria do vybraných geodetických a kartografických činnosti a preto musia byť autorizačne overené fyzickou osobou

Súčinnosť verejného obstarávateľa (poskytnutie prístupu na Panorama)
Verejný obstarávateľ pre efektívnu obhliadku predmetu obstarávania poskytne Uchádzačovi na písomnú žiadosť o prístup k dátam z mobilného mapovania (možnosť prezerania dát v podobe street view najviac na dobu obstarávania a za podmienok určených v licenčných podmienkach prístupu k dátam z mobilného mapovania za obdobie 2024/2025. Verejný obstarávateľ poskytne túto súčinnosť vo forme súboru projektového nastavenia v súborovom formáte ASCII/Unicode (project.ini) a jeho zaslaním na e-mailovú adresu Uchádzača uvedenú v licenčných podmienkach Uchádzač si musí programové vybavenie (Panorama Viewer) umožňujúce zobrazenie výsledkov z mobilného mapovania vrátane objektov a ich atribútov zaobstarať na vlastné náklady. Kontakt na výrobcu programového vybavenia obchod@gisoft.cz.

